Gods Tower

«Gods Tower» — беларускі англамоўны метал-гурт з Гомеля, заснаваны ў 1989 годзе.

 Гісторыя 

 Пачатак творчасці 
Гурт быў заснаваны ў 1989 годзе гітарыстам Аляксандрам Уракавым і вакалістам Леслі Найфам (Уладзіслаў Наважылаў). Да 1992 года гурт працаваў над сваім стылем і часта мяняў удзельнікаў і назву. Летам 1992 года канчаткова зацвердзіўся склад гурту: Аляксандр Уракаў (гітара), Леслі Найф (спеў), Юрый Сіўцоў (бас-гітара), Уладзіслаў Сальцэвіч (бубны). Гурт насіў назву «Chemical Warfare» і граў у стылі дэз/трэш-метал. У жніўні быў запісаны дэбютны дэма-альбом «».

 Gods Tower 
У канцы 1992 года гурт змяніў назву на «Gods Tower» і стыль творчасці на пэган готык дум метал. Летам 1993 года гурт выдае другі дэма-альбом «The Eerie». Дзякуючы гэтаму альбому, гурт падпісвае кантракт з маскоўскім выдавецтвам «Final Holocaust Records» на запіс двух альбомаў і самотніка. У верасні на студыі «TEF studio» гурт запісвае дзве песні для самотніка «Beyond Praying», але з-за краху студыі ён так і не з’явіўся.

У 1994 годзе ў гурце з’явіўся другі гітарыст — Аляксандр Эрыстаў. Летам гурт запісвае кліп на песню «Beyond Praying», а ўвосень выдае дэма «Canticles». Пасля гэтага гурт упершыню выступае за мяжой. Gods Tower выступае ў Чэхіі разам з гуртамі «Purgatory», «Desultory», «Samael» і «Cannibal Corpse».

У маі 1995 года ў гурце з’явіўся клавішнік Дзмітрый Аўчыннікаў, а летам з гурту быў звольнены Аляксандр Эрыстаў. У верасні была зроблена прома-касета «The Turns». Пазней, Gods Tower падпісвае кантракт з фірмай "MetalAgen Records на запіс трох альбомаў. Летам 1996 года гурт удзельнічае ў фестывалі ля Нямецкага горада Хайдэнбург разам з такімі гуртамі, як «In Flames», «Primordial», «Behemoth», «Crystal Age» і інш.

У 1995 годзе гурт запісаў альбом «The Turns». У маі-чэрвені 1996 года Gods Tower перазапісвае гэты альбом на маскоўскай студыі «Aria», а праз год перазапісвае там жа і альбом «The Eerie».

У канцы 1997 года Gods Tower выдаў відэа-касету «Twilight Lives 94-97», на якую ўвайшлі аматарскія запісы з канцэртаў, запісы беларускага тэлебачання, а таксама кліп «Beyond Praying».

У пачатку 1998 на студыі «MetalAgen» былі выдадзены кампакт-дыскі і касеты з альбомамі «The Turns» і «The Eerie». Таксама, былі запісаны кліпы на песні «The Eerie» і «An Eye For An Eye». Пазней, на працягу двух гадоў гурт выступаў з канцэртамі па ўсёй тэрыторыі СНД разам з такімі гуртамі, як «Paradise Lost», «Forgive-Me-Not», «Vicious Crusade», «N.R.M.», «Evthanazia» і інш. Паводле апытання чытачоў часопіса «Легіён», Gods Tower быў прызнаны лепшым беларускім метал-гуртам. У канцы 1999 года на нямецкай студыі «Sturmesflugel» была выдадзены зборнік лепшых песень Gods Tower. У жніўні 2000 года гурт удзельнічаў у вялікім еўрапейскім фестывалі «Pepsi Sziget» у Будапешце.

 Распад гурту 
Пасля вяртання з Венгрыі, па асабістых прычынах гурт пакідаюць Дзмітрый Аўчыннікаў і Юрый Сівец. Замест іх у гурт прыходзяць Валерый Навасельцаў і Сяргей Сяргейчыкаў. Гурт прымае ўдзел у канцэртах у Рызе і Вільнюсе, а пасля выступае з канцэртамі па СНД. У гэты час гурт запісвае некалькі новых песень, якія ўваходзяць на міні-альбом «Abandon All Hope».

16 ліпеня 2002 года Gods Tower распадаецца з-за алкагалізму Аляксандра Уракава, гітарыста і кампазітара гуртуЗаява аб распадзе гурту  . 14 снежня 2003 Аляксандр Уракаў памёр.

 Экс-Gods Tower 
Пасля распаду гурту, некаторыя яго ўдзельнікі заснавалі свае праекты, ці перайшлі ў іншыя гурты.

Дзмітрый Аўчыннікаў (з 2003) і Юрый Сіўцоў (з 2001) іграюць у гурце «Rasta».

Лэслі Найф заснаваў праект «The Regent», якім быў выдадзены толькі адзін дэма-альбом «This». Пазней Наважылаў выступаў вакалістам у гуртах «Dragonflame», «Stormhold» і «Chemical Warfare».

Уладзіслаў Сальцэвіч перайшоў у гурт «Misanthrope Count Mercyful».

 Аднаўленне 
У маі 2010 года гурт абвясціў пра сваё аднаўленне ў «залатым складзе»Легендарныя Gods Tower вяртаюцца на сцэну: «Выступім ужо гэтым летам!» // Generation.by, 14 мая 2010 г.. Новым удзельнікам стаў Зміцер ЛазарэнкаGods Tower у «Залы славы беларускага года»  // «Тузін Гітоў», 03 чэрвеня 2010 г.. Пасля пачатку рэпетыцый гурт запісаў відэазварот да прыхільнікаўАдноўлены Gods Tower запісаў відэа-зварот да прыхільнікаў // Generation.by, 22 мая 2010 г. і запланаваў першы канцэрт у адноўленым складзе на 1 ліпеня 2010 года ў Гомелі.

 Удзельнікі 
 Лэслі Найф (Уладзіслаў Наважылаў) — спеў (1989—2002, 2010 — cённяшні дзень)
 Віталь Абрамовіч — гітара (2012-cённяшні дзень)
 Юрый Сіўцоў — бас-гітара, бэк-вакал (1989—2000, 2010 — cённяшні дзень)
 Дзмітрый Аўчыннікаў — клавішныя (1995—2000, 2010 — cённяшні дзень)
 Уладзіслаў Сальцэвіч — бубны (1989—2002, 2010 — cённяшні дзень)

 Былыя ўдзельнікі 
 Дзмітрый Лазарэнка — гітара (2010—2012)
 Аляксандр Уракаў — гітара (1989—2003) †
 Аляксандр Эрыстаў — гітара (1994—1995) †
 Валерый Навасельцаў — бас-гітара (2000—2002)
 Сяргей Сяргейчыкаў — клавішныя (2000—2002)
 Ірына Лазоўская — клавішныя (1993)

 Дыскаграфія 

 Альбомы 
 «», дэма (1992)
 «The Eerie». Песні да альбома запісаныя ў 1992 і 1993 гадах. У маі — чэрвені 1997 года альбом быў перазапісаны і змікшаваны на «Aria Records» і выдадзены «MetalAgen Records». У 2001 годзе альбом быў перавыдадзены кампаніяй «Eternal Art» (EA-07-01) па ліцэнзіі «MetalAgen Records», а ў 2007 годзе — кампаніяй «Soyuz Music».
 «Canticles», дэма (1994)
 «The Turns». Першапачаткова альбом быў запісаны ў 1995 годзе. У маі-чэрвені 1996 года альбом быў перазапісаны і змікшаваны на «Aria Records» і выдадзены «MetalAgen Records». У 2001 годзе альбом быў перавыдадзены кампаніяй «Eternal Art» (EA-08-01) па ліцэнзіі «MetalAgen Records», а ў 2007 годзе — кампаніяй «Soyuz Music».
 «Abandon All Hope», EP (2001)
 «Steel Says Last» (2011)
 «Heroes Die Young», EP (2013)
 «Raven Tales», LP (2013)
 «Roll Out», EP (2013). Гэты EP прысвечаны камп’ютарнай гульні «World of Tanks».

 Зборнікі 
 «Immortal Dancing Hits - Golden Ballads vol.1» (1996) — «Misterious»
 «Music Pause - Golden Ballads vol.2» (1997) — «Twilight Sun»
 «Tops Of The Devil - Golden Ballads vol.3» (1997) — «The Eerie»
 «Ebony Birds» (1999)
 «A Tribute to Ария» (2001) — «Power And Reason»
 «Hard Life Heavy Music» (2001) — «Ухвала сонца» («Praise Of Sun»)
 «The Anthology» (2004)
 «The Greatest Arrows» (2005)

 Кліпы 
 «When Life Ends» (1994)
 «Beyond Praying» (1994)
 «The Eerie» (1998)
 «An Eye For An Eye» (1998)
 «Civilization» (2001)
 «Rising Arrows» (2011)
 «Yesterday’s Rivers» (2012)
 «Poisonodog» (2014)

 Іншае 
 «Demolition Tape» (дэма) (1992)
 «The Eerie» (дэма) (1993)
 «Canticles» (дэма) (1994)
 «The Turns» (прома) (1995)
 «Twilight Lives 94-97» (відэа) (1997)
 «Варта Вежы Багоў» (трыб’ют) (2005)
 Літаратура 

Зноскі

 Спасылкі 

 Музыкі трыб’юту «Варта Вежы Багоў» пра Gods Tower  

Катэгорыя:Метал-гурты Беларусі
Катэгорыя:Дум-метал-гурты Беларусі
Катэгорыя:Музычныя калектывы, якія з’явіліся ў 1989 годзе